Jelaskan Ahli al-Qaeda yang lain dari Serangan 11 September 2001 dalam bahasa melayu

Menurut dokumen Substitution for Testimony of Khalid Sheikh Mohammed (Penggantian Testimoni Khalid Sheikh Mohammed) daripada perbicaraan Zacarias Moussaoui, lima orang dikenal pasti sedar sama sekali akan butiran operasi, iaitu Osama bin Laden, Khalid Sheikh Mohammed, Ramzi bin al-Shibh, Abu Turab al-Urduni dan Mohammed Atef. Sehingga kini, hanya tokoh-tokoh sampingan yang dibicarakan atau disabit kesalahan atas serangan ini. Bin Laden pun tidak sempat didakwa secara rasmi atas kejadian ini.

Pada 26 September 2005, mahkamah tinggi Sepanyol yang dikerusikan oleh hakim Baltasar Garzón menjatuhkan hukuman penjara 27 tahun ke atas Abu Dahdah kerana berkomplot dalam serangan 9/11 serta menjadi ahli pertubuhan pengganas al-Qaeda. Pada masa yang sama, 17 lagi ahli al-Qaeda dihukum penjara selama enam hingga sebelas tahun. Pada 16 Februari 2006, Mahkamah Agung Sepanyol meringankan hukuman Abu Dahdah kepada 12 tahun setelah mendapati bahawa pelibatannya dalam komplot tidak dapat dibuktikan.